O **Savonlinnan Pallokerho** ou **SaPKo** é un equipo de hóckey sobre xeo da localidade de Savonlinna (Finlandia). O club foi fundado en 1929 e dende a tempada 2006-07 ata a 2021-22 competiu na segunda categoría do hóckey sobre xeo finés, a Mestis, ata que se declarou en bancarrota logo de finalizar a tempada. Xogaba os seus partidos como local no Talvisalon Gigantti-areena, un pavillón con capacidade para 2 833 espectadores.

Historia
--------

En 1929 fundouse o club deportivo Savonlinnan Pallokerho. Inicialmente estaba formado por dúas seccións: fútbol e bandy, mais dende os anos '60 o hóckey sobre xeo converteuse no principal deporte.

Nos anos sesenta, o SaPKo xogou durante catro tempadas na máxima categoría do hóckey sobre xeo finés, a SM-sarja, mais en 1971 descendeu á Suomi-sarja. En 1974 creouse a nova Primeira División e o SaPKo foi un dos equipos que participou na tempada inaugural. O SaPKo asentouse como equipo da I-divisioona excepto por algunha visita pola Segunda División. En 1968 o equipo conseguiu chegar ata a final da Suomen Cup, mais caeu fronte ao Koo-Vee por 10-2.

O seguinte grande éxito do club chegou na tempada 1994-95, cando realizou unha gran tempada regular con equipos como o capitán da selección canadense Brian Tutt e conseguiu disputar a promoción de ascenso á máxima categoría, a SM-liiga. Xogou o *play-off* de ascenso fronte ao Ilves de Tampere, mais non puido acadar o ascenso. Logo deste éxito comezou unha caída que culminou co descenso á Suomi-sarja. A finais da tempada 2005-06, o SaPKo conseguiu finalmente a promoción á segunda categoría, a Mestis.

Durante anos o club loitou coas dificultades financeiras, que durante a tempada 2021-22 tentáronse solventar con medidas como a venda de bufandas a 50 euros ou cunha subvención de 50 000 euros da propia cidade de Savonlinna, que por motivos xudiciais nunca chegou ao club. O 21 de xuño de 2022, logo da xunta xeral da entidade, revelouse que esta tiña unha débeda total algo inferior aos 230 000 euros e tomouse a decisión de declarar o equipo en bancarrota. Finalmente, o 22 de xuño a directiva de Savonlinnan Pallokerho Oy fixo oficial que o equipo se declaraba en bancarrota ao considerar que as súas operacións non eran viables a causa dos recursos financeiros insuficientes. Tamén se sinalou que probablemente o equipo representativo comezaría nos niveis inferiores nalgún momento.

Xogadores
---------

### Números retirados

Números retirados de SaPKo| Nº | Xogador |
| --- | --- |
| **2** | Paavo Tirkkonen |
| **3** | Jyrki Turunen |
| **5** | Ahti Ruohoaho |
| **10** | Raimo Turkulainen |
| **22** | Pekka Tirkkonen |
| **35** | Jarmo Myllys |

### Xogadores destacados

|  |  |  |  |  |
| --- | --- | --- | --- | --- |
| * Finlandia Timo Ahmaoja
* Finlandia Marko Ahosilta
* Finlandia Hannu Aravirta
* Finlandia Antti Bruun
* Matt Coté
* Aleksandr Fatkullin
* Finlandia Arto Heiskanen
* Finlandia Raimo Hirvonen
* Finlandia Erkki Huttunen
* Finlandia Jari Hämäläinen
* Finlandia Timo Iljina
* Finlandia Jan-Mikael Järvinen
* Finlandia Vesa Karjalainen
* Finlandia Toni Koivunen
* Finlandia Kalle Konsti
 |   | * Finlandia Tero Koponen
* Finlandia Jari Korpisalo
* Gennadi Kurdin
* Finlandia Jukka-Pekka Laamanen
* Finlandia Joni Lindlöf
* Finlandia Tuomo Litmanen
* Finlandia Tuomas Lohtander
* Steve MacDonald
* República Checa Vladimír Machulda
* Danny Malone
* Finlandia Petri Matikainen
* Randy Maxwell
* Finlandia Juho Mielonen
* Finlandia Antti Nyrhinen
* Finlandia Hannu Oksanen
 |   | * Finlandia Jussi Pekkala
* Finlandia Jukka Piirinen
* Finlandia Jesper Piitulainen
* Finlandia Jussi Piuhola
* Finlandia Joonas Rask
* Finlandia Seppo Repo
* Finlandia Ari Saarinen
* Finlandia Ari Tamminen
* Finlandia Jarno Tiilikainen
* Finlandia Antti Tirkkonen
* Finlandia Pekka Tirkkonen
* Viktor Tjumenev
* Finlandia Tommi Turunen
* Finlandia Pasi Varhevaara
* Finlandia Tuomas Vänttinen
 |

### Xogadores na NHL

* Finlandia Jarkko Immonen
* Finlandia Jari Kaarela
* Finlandia Ville Leino
* Finlandia Jarmo Myllys
* Finlandia Tuukka Rask
* Finlandia Iiro Tarkki
* Brian Tutt

Notas
-----

1. 1 2  Huikuri, Samuli (21 de xuño de 2022). "Itä-Savo: Savonlinnan Pallokerho hakeutuu konkurssiin". *Jatkoaika.com* (en finés). Consultado o 29 de agosto de 2022.
2. ↑  "SAVONLINNAN PALLOKERHO OY HAKEUTUU KONKURSSIIN" (en finés). SaPKo.fi. 22 de xuño de 2022. Arquivado dende o orixinal o 29 de agosto de 2022. Consultado o 29 de agosto de 2022.

Véxase tamén
------------

|  |  |
| --- | --- |
|  | A Galipedia ten un portal sobre: ***Hóckey sobre xeo*** |

### Ligazóns externas

* Sitio web oficial *(en finés)*